CELEX: 62011CN0607
Language: da
Date: 2011-11-28 00:00:00
Title: Sag C-607/11: Anmodning om præjudiciel afgørelse indgivet af High Court of Justice (Chancery Division) (Det Forenede Kongerige) den 28. november 2011 — ITV Broadcasting Limited m.fl. mod TV Catch Up Limited

3.3.2012   
            
            
               DA
            
            
               Den Europæiske Unions Tidende
            
            
               C 65/3
            
         Anmodning om præjudiciel afgørelse indgivet af High Court of Justice (Chancery Division) (Det Forenede Kongerige) den 28. november 2011 — ITV Broadcasting Limited m.fl. mod TV Catch Up Limited
   (Sag C-607/11)
   2012/C 65/06
   Processprog: engelsk
   
      Den forelæggende ret
   
   High Court of Justice (Chancery Division)
   
      Parter i hovedsagen
   
   
      Sagsøgere: ITV Broadcasting Limited m.fl.
   
      Sagsøgt: TV Catch Up Limited
   
      Præjudicielle spørgsmål
   
   Vedrørende fortolkningen af Europa-Parlamentets og Rådets direktiv 2001/29/EF (1) af 22. maj 2001 om harmonisering af visse aspekter af ophavsret og beslægtede rettigheder i informationssamfundet (»infosoc-direktivet«):
   
               1)
            
            
               Omfatter retten til at tillade eller forbyde en »trådbunden eller trådløs overføring til almenheden af deres værker« i direktivets artikel 3, stk. 1, et tilfælde, hvor:
               
                           i)
                        
                        
                           ophavsmænd tillader, at deres værker medtages i en jordbaseret frit tilgængelig tv-udsendelse, som er beregnet til modtagelse enten på hele en medlemsstats område eller inden for et geografisk område i en medlemsstat
                        
                     
                           ii)
                        
                        
                           en tredjemand (dvs. en anden organisation end det oprindelige tv-selskab) leverer en tjeneste, hvorved individuelle abonnenter inden for et bestemt område for modtagelse af udsendelsen, som lovligt kunne modtage udsendelsen på en tv-modtager i deres eget hjem, kan logge på tredjemandens server og modtage udsendelsens indhold ved hjælp af streaming over internettet?
                        
                     
         Vil svaret på ovenstående spørgsmål være et andet, hvis:
   
               a)
            
            
               tredjemandens server kun tillader en »en-til-en« forbindelse for hver abonnent, hvorved hans eller hendes egen internetforbindelse til serveren og enhver datapakke sendt af serveren til internettet kun er rettet mod denne individuelle abonnent?
            
         
               b)
            
            
               tredjemandens tjeneste finansieres af reklamer, som præsenteres »pre-roll« (dvs. i tidsrummet efter, at abonnenten logger på, men inden han eller hun begynder at modtage udsendelsens indhold) eller »in-skin« (dvs. inden for rammen af det visningssoftware, som fremviser det modtagne program på abonnentens visningssoftware, men uden for programbilledet), men de oprindelige reklamer i udsendelsen præsenteres for abonnenten på det tidspunkt, hvor tv-selskabet har indsat dem i programmet?
            
         
               c)
            
            
               den indgribende organisation:
               
                           i)
                        
                        
                           leverer en alternativ tjeneste i forhold til det oprindelige tv-selskab, hvorved den handler i direkte konkurrence med det oprindelige tv-selskab om brugerne, eller
                        
                     
                           ii)
                        
                        
                           handler i direkte konkurrence med det oprindelige tv-selskab om reklameindtægter?
                        
                     
         
      (1)  EFT L 167, s. 10.